පාසල් යන සහෝදරියක් සහ සහෝදරයෙක් සිටින මනෝජ්ගේ ඉදිරි බලාපොරොත්තුව ඔහුගේ ජයග්‍රහණයෙන් ලැබුණු රුපියල් 70,000 ක මුදල ඉදිරි අධ්‍යාපන කටයුතුවලට යොදවමින් සංගීත ක්ෂේත්‍රයෙන් ඉදිරියට යෑමයි.සංගීත ක්ෂේත්‍රයට පිවිසෙන්නට අත දුන් විශ්ව පරණයාපා, චන්දි දසනායක ගුරුවරුන්ට ද, තමන්ගේ හැකියාවන් සමාජගත කරන්නට අවස්ථාව දුන් හයිඩ්‍රාමනී සමූහ ව්‍යාපාරයේ ඉහළ කළමනාකාරීත්වයට හා සමස්ත සේවක මණ්ඩලයට ද, තමන්ගේ ජයග්‍රහණය භුක්ති විදින මේ අවස්ථාවේදී තමන්ට නොයෙක් අයුරින් සහාය දුන් මිතුරු මිතුරියන්ට ද තම පෙම්වතියටද ස්තුති කරන්නට මනෝජ් අමතක නොකළේය.සියලු බාධක ජයගෙන උඩුගම් බලා යන මනෝජ්ගේ ඉදිරි බලාපොරොත්තු දිනෙන් දින සඵල වේවායි සරසවිය අපගේ පැතුමයි!සේද කිරුළේ වාදන අංශයේ අනු ශුරතාව දිනා ගත්තේ කෝලිත ක්‍රිෂාන්ත ගුණතිලකයි.